section_heading: Opis
paragraph_text: Poklonac Tužnoga Krista nalazi se na raskrižju putova u južnom dijelu naselja Šćitarjevo. Pretpostavlja se da je sagrađen nakon potresa 1880. godine u neoromaničkim stilskim oblicima. Polikromnu kamenu skulpturu Tužnoga Krista izveo je nepoznati domaći majstor početkom 17. stoljeća. Predstavlja najznačajniji poklonac na velikogoričkom području te ima kulturno-povijesnu, arhitektonsku i ambijentalnu vrijednost.